Ткъа и дезде т1екхаьчча-м дуьхьал мел кхетта бераш вовшийн т1оьрмигаш а гойтуш, «хьехарш» деш хуьлура, хьаьнга вахча х1ун ло, мерза х1уманаш тоьлларш хьаьнгахь хуьлу бохуш… Х1уш-кампеташ юхкучу йоккха стеган Кесиматан керта-м мосазза х1уьттура дагардина а вер вац! И йоккхастаг 1амалехь кхечарел совъяьлла къастош ма яцара тхан, «г1аж т1ехь йолу кампет» яларе догдохуш х1уьттур-кха тхо цуьнан керта (кхечу деношкахь итт кепек я деса ши шиша делча бен хуьлуш йоцу)…амма х1оразза а боча-б1араш а делла тхаьш юхахьовсийча тхан хуьлу ойла йийцарх кхетар вац, шен б1аьрла сатийсамаш кхочушцахилларг бен… И бералла яра…